Koks
Koks je vrsta ugljena. Jako je pogodan za loženje vatre. Koristi se u visokim pećima. Nastaje suhom destilacijom kamenog ugljena. Koks je čvrsto i vrijedno gorivo u metalurgiji. Nazivamo ga i umjetnim ugljenom jer je nastao preradom prirodnih tvari. Koks je tvrda, porozna (šupljikava) materija. Postupnim zagrijavanjem usitnjenog kamenog ugljena ili lignita u koksarama, dolazi kod temperatura viših od 200 ºC do razgradnje uglja, uz stvaranje raznih plinova. Kod suhe destilacije u koksarama, na visokim temperaturama (od 1000 ºC do 1200 ºC) ostaje metalurški koks, a kod suhe destilacije na nižim temperaturama (od 450 ºC do 550 ºC) ostaje polukoks. Ostaci kod proizvodnje koksa su sirovi katran i ugljeni plin, koji iznose oko 30% vrijednosti proizvodnje jedne koksare. Ugljeni plin sadrži približno 50 % vodika, 35 % metana i 8 % ugljičnog monoksida.